Reformed Witness Hour Message of the Protestant Reformed Churches in America translated by Pastor John Flores Awit ng mga Awit 1:9 -11 "Mga Lalaki Ibigin N'yo Ang Inyo-inyong Mga Asawang Babae" ni Rev. Rodney Kleyn Ating pag-uusapan ngayon ang tungkol sa pagmamahal na relasyon ng lalaki at ng babae, ang kanilang pag-iibigan at ang kanilang buhay na mag-asawa. Ating bibigyan ng pansin lalo na ang pagmamahal ng lalaki para sa kanyang asawang babae. Kapag ang lalaki at babae ay unang nagmahalan, ang pag-ibig ay tila dumarating ng kusa kaysa sa ito ay natural at tuloy-tuloy. Ang batang lalaki ay napakagalang. Sila ay nag-uusap tungkol sa kanilang pagmamahal sa bawat isa at kung bakit nila hinahangaan ang bawat isa. Kapwa sila sobrang mapagbigay. Iniwasan nila ang mga pagtatalo. Handa silang akuin ang pagkakamali maiwasan lamang ang tensyon. Hinahanap nila ang bawat isa kapag sila ay magkahiwalay. Palagi nilang iniisip ang isa't isa. At sila ay napakasaya. Ganito kapag ang lalaki at babae ay unang nagmahalan. Subalit sa panahon, at habang ang relasyon ay tumatagal, marami sa mga bagay na ito ay nagbabago. Kung ang mga magkaparehang mananampalataya ay mapunta sa kasunduang magpakasal, pagpapakasal at pagtatayo ng pamilya, maraming iba pang posibilidad ang ipipilit sa kanilang panahon at pag-iisip. At napakadali sa kanila ang balewalain ang ugnayan ng kanilang pagmamahalan sa bawat isa, ang makalimutan kung bakit nila unang hinangaan ang bawat isa, ang maging mapaghanap at magagalitin, upang hayaang ang hirap ng buhay ay matakpan ang kanilang pagmamahalan. Ngayon, mula sa salita ng Dios, nais nating tingnan yaon ng hindi sa ganitong paraan sa Cristianong pag-aasawa, at ang gayong asawang lalaki at asawang babae ay dapat gumagawa ng tuloy-tuloy upang panatilihing buhay ang kanilang pag-iibigan sa bawat isa. Ngayon, hindi naman kinakailangan ang lahat ng mga lambingan ng kanilang naunang relasyon ay mapanatili. Subalit hindi nito ibig sabihin na sila ay dapat magkaroon ng tuloy-tuloy na paghanga para sa isa't isa at ng isang malalim na pagtatalaga sa bawat isa, at sila sa gayon ay patuloy na magkaugnayan ng kanilang pagmamahal sa isa't isa. Ang teksto na ating titingnan ay mula sa Awit ni Solomon. Subalit bago natin buksan ang ating mga Biblia sa talatang iyon, nais kong basahin ang isang talata sa Bagong Tipan na tutulong sa atin upang maunawaan ang talata sa Awit ni Solomon. Sa Efeso 5:25, 26 ang Banal na Espiritu, sa pamamagitan ni apostol Pablo, ay sinasabi sa atin: "Mga lalake, ibigin ninyo ang inyo-inyong asawa, gaya naman ni Cristo na umibig sa iglesia, at ibinigay ang kaniyang sarili dahil sa kaniya. Upang kaniyang pakabanalin ito, na nilinis sa pamamagitan ng paghuhugas ng tubig na may salita." Mayroong dalawang mga bagay na nais kong puntuhan sa talatang ito. Una, ang pagmamahal ng lalaki para sa kanyang asawang babae ay dapat katulad at dapat lumalarawan ng pagmamahal na mayroon si Cristo para sa Kanyang kasintahan, ang iglesia. Kung paanong ibinigay ni Cristo ang Kanyang sarili sa pag-ibig para sa Kanyang kasintahan, gayon ang mga asawang lalaki ay dapat ibigay ang kanilang mga sarili Page 1 of 6
para sa kanilang mga asawang babae, para sa kanilang mga tahanan, para sa kanilang buhay na may asawa. Ibig sabihin nito, ay lubos na dedikasyon at paglilingkod. Pangalawa, sinasabi sa atin ng talata ang isa sa mga pangunahing mga pamamaraan ito na dapat gawin ng asawang lalaki. Papaanong minahal ni Cristo ang Kanyang kasintahan at dinalisay at nilinis upang maging maganda siya? Ginawa Niya ito sa pamamagitan ng salita. At hindi lamang ibig sabihin nito na ang mga lalaki ay dapat maging espiritual na tagapanguna sa kanilang tahanan at nagbabasa ng salita ng Dios kasama ang kanilang mga asawang babae at pamilya, kundi ibig sabihin din nito na ang mga asawang mga lalaki, ay dapat nakalarawan ang kanilang mga sarili tulad ni Cristo, nangangailangang nakikipag-ugnayan ang kanilang pagmamahal sa kanilang mga asawang babae. Gayon ang palaging ginawa ni Cristo sa sanlibutan para sa Kanyang kasintahan, ang iglesia. Ating buksan ngayon ang Awit ng mga Awit, kabanatang 1, mga talatang 9- 11. Alalahanin ang gayong kahalagahan, ang Awit ni Solomon ay tunay, makasaysayang kunweto ng pagmamahal sa pagitan ni Solomon at ng kanyang kasintahang babae (tinatawag na Sulamita). Ito ay nabanggit ng patula. At ito ay relasyon ni Solomon na kinuhanan at dinalisay dahil sa Banal na Espiritu para turuan tayo. Ito ang kinasihang salita ng Dios. At ang relasyong ito ay sumasalamin ng relasyon ni Cristo at ng Kanyang kasintahan, ang iglesia. Kaya kapag ating binabasa ang Awit ng mga Awit, tayo ay may biblikal na halimbawa para sa panlupang relasyon sa pagitan ng isang lalaki at ng kanyang asawang babae, at gayonman, kasabay nito, kailangan natin itaas ang ating mga mata tungo sa kalangitan sa pananampalataya kay Cristo at tingnan kung paano Niya minahal ang Kanyang kasintahan, ang iglesia. Awit ng mga Awit 1:9 -11: "Aking itinutulad ka, O aking sinta, sa isang kabayo sa mga karwahe ni Faraon. Pinagaganda ng mga pahiyas ang iyong mga pisngi, ang iyong leeg ng mga kuwintas na palamuti. Igagawa ka namin ng mga gintong kuwintas, na may mga pilak na pahiyas." Si Solomon ang nagsasalita sa kanyang kasintahan. O siguro, sa puntong ito, siya ay ang kanyang fiancée. Tinawag niya ito na "aking sinta," o "aking darling," kung gagawin itong literal, "aking kaparehang babae," o, masasabi natin, "aking nobya." Sa Kawikaan 30:19 ating mababasa na mayroong paraan upang ang babae ay magalit at sumimangot din. Ipinapakita ni Solomon sa atin dito ang paraan ng lalaki na may katuwang, ang paraan upang ingatan ang isang babae. At ang paraan na kanyang ginawa ito ay sa pamamagitan ng purihin siya.. Sa mga talatang ito, ninanais ni Solomon na ibigay sa kanyang kasintahang babae ang pinakamataas na kapurihan. Gayon ang paraan upang mahalin ang isang babae - hindi sa pamamagitan ng pagbibigay kasiyahan, kundi ng isang tunay na pagpapahayag ng pagmamahal na nagmumula sa puso. Sinabi ni Solomon mula sa kanyang puso: "Tulad mo ay isang babaing kabayo na nakatali sa karwahe ng Faraon." Iniisip mo ngayon, gayon ay isang matinding papuri. Hindi sa palagay ko kikilalanin ng aking asawang babae kung tatawagin ko siyang isang batang kabayo. At tama ka d'yan. Ito marahil ay isang mabuting kaisipan upang ihambing ang iyong asawang babae sa isang kabayo. Pero, nakita mo, hindi ibig sabihin ni Solomon dito na tawagin iyon na kabayo. Upang maunawaan ito, kailangan mong pasukin ang isipan ni Solomon bilang isang lalaki. May mga bagay na hinahangaan ang lalaki. At para kay Solomon, ito ay ang mga kabayo. Ipinakilala ni Solomon ang mga kabayo sa Israel. Kilala niya sila. At hinahangaan niya sila. Pinagmamasdan niya ang mga ito bilang isang dalubhasa para sa sukat at laki, kalamnan at lakas, kakayahan at kagandahan. Kilala niya kung anong mga kabayo ang magagaling. At dito inihahambing niya ang kasintahan sa pinakamagaling sa lahat - sa Cadillac, sa Rolls-Royce ng mga kabayo - isa sa mga kabayo ng Faraon mula sa Ehipto. Para kay Solomon, ito ay isang papuri. Page 2 of 6
Siguro upang matulungan tayong maunawaan ito, dapat nating tingnan kung sino ba ang babaing ito na pinapurihan. Siya ay isang dalagang taga-bukid. Hindi siya isa sa mga mapuputlang prinsesa ng Jerusalem. Subalit siya ay magandang babae na lumaki sa bukid sa Efraim. Sa mga naunang kabanata sinabi niya, "Huwag mo akong masdan dahil sa ako'y maitim, sapagkat sinunog ako ng araw. Ang mga anak ng aking ina ay galit sa akin," sabi niya, "ginawa nila akong tagapangalaga ng mga ubasan; ngunit ang sarili kong ubasan ay hindi ko nabantayan." Ibig niyang sabihin: "Nasunog ang balat ko mula sa paghahanap-buhay sa kabukiran." Sa lahat ng mga mapuputlang kagandahan sa palasyo tunay nga na siya'y walang katiyakan. Siya ay walang panahon o ng pera para sa kanyang sarili o upang dalhin ang sarili sa pamantayan ng kagandahan na itinakda ng ibang kababaihan sa palasyo. Siya ay walang panahon upang bantayan ang sarili niyang ubasan. At nakita mo, naramdaman ni Solomon ang kanyang kawalang-katiyakan at siya ay tumugon bilang lalaki na maunawain. Naramdaman niya siya na hindi komportable sa mga babaing may tiwala at pinagtatanungan sa Jerusalem na nais malaman, "Kakaiba ka sa paningin. Paano mo nakuha ang puso ni Solomon?" Pinapurihan siya ni Solomon at pinaganda. Sinasabi niya, "Huwag kang mag alala tungkol sa mga sinasabi ng ibang babae. Ikaw ang may pinakamataas na lugar sa aking pagmamahal. Kung magagawa mo lang makita ang iyong sarili tulad sa nakikita ko. Hindi ka lamang kung sino lang na matandang kabayo mula Ehipto (na ang lahi ng mga pinakamagagandang kabayo sa panahong iyon), kundi isang paborito ng Faraon. Ang pinakamaganda sa lahat. Si Solomon ay maunawain. Tinulungan niya siya. Binigyan niya siya ng panahon upang makibagay sa buhay sa palasyo. At siyempre, nauunawaan ng babae kung ano ang ibig sabihin ni Solomon. Tinanggap niya ito sa espiritu kung saan ito ang intensyon. Nakatulong at nakapagpalakas-loob ito sa kanya. Pagkatapos tinulungan niya rin ang babae. Sa talatang 10 kanyang pinalamutian niya siya ng alahas. "Ang iyong mga pisngi," wika niya, "pinagaganda ng mga pahiyas, ang iyong leeg ng mga kuwintas na palamuti. Igagawa ka namin ng mga gintong kuwintas, na may mga pilak na pahiyas." Ito ang kanyang sinasabi: "Ang alahas na aking ibinigay sa iyo ay mas nagpaganda pa para sa akin." Ngayon, iisipin natin ito sa espiritual na mga kataga. Itaas natin ang mga isipan kay Cristo at tingnan na ito si Cristo na pinupuri ang Kanyang kasintahan, ang iglesia. Ito si Cristo na nagsasalita sa iyo at sa akin bilang mga kaanib ng Kanyang kasintahang babae at katawan . Madalas ganito ang ating problema. Nag-iisip tayo na tulad sa babaing ito. Mayroon tayong pagdududa tungkol sa pagmamahal ni Cristo. Tinitingnan natin ang ating mga sarili at nakikita natin ang ating kasalanan. Nakikita natin kung ano ang mapangit at hindi kaaya-aya. Nakikita natin ang kabulukan ng ating kalikasan. Nakikita natin ang ating mga kahinaan at ang nangyayaring pakikipaglaban sa kasalanan. Nais nating ihambing ang ating mga sarili sa ibang mga Cristiano at tayo ay hindi nababagay. Ang iba ay mas higit na di hamak kaysa sa buhay natin ng kabanalan. At sasabihin natin, "Paano niya ako nakuhang mahalin?" Si Cristo ay lumalapit sa atin, Siya ay lumalapit sa iglesia, Siya ay lumalapit sa mananampalataya, Siya ay lumalapit sa nagsising makasalanan, at sinasabi Niya, "Ikaw ay may ipagmamalaking lugar sa aking pagmamahal." Si Cristo ay dumarating sa evangelio ay Siya ay nagsasalita ng mga salita ng pagpapatawad at mga salita ng pag-ibig. "Ikaw ay nahugasan na, ikaw ay malinis," sabi Niya. Laban sa ating pabagu-bagong damdamin, ibinibigay Niya ang katotohanan ng Kanyang pag-ibig. Hindi pinagmamasdan dito ng asawang lalaki ang Kanyang kasintahang babae tulad sa nakikita ng babae sa sarli niya, kundi sinasabi Niya, "Ikaw ay maganda sa para sa Akin. Iniibig kita. Hindi ito tungkol sa nararamdaman mo o kung ano ang nakikita mo sa iyong sarili." Ito ay tungkol sa katotohanan ng pag-ibig ni Jesu Cristo. At ang doktrina na ating pinag-uusapan dito at tungkol sa Justification by faith alone o ang Pagpapawalangsala dahil sa pananampalataya lamang. Ang pagpapawalangsala ay naglalarawan ng ating Page 3 of 6
katayuan o kalagayan sa harapan ng Dios. Papaano tayo pinagmamasdan ng Dios kay Cristo Jesus? Sa Justification, ang Dios ay nakatingin sa Kanyang iglesia ay sinasabi Niya, "Ikaw ay malinis. Ang iyong mga kasalanan ay pinatawad na. Nakikita kita hindi ayon sa kung paano mo tinitingnan ang iyong sarili. Kundi pinatawad ko na ang iyong mga kasalanan. Ikaw ay maitim, subalit ngayon ikaw ay kaakit-akit sa Aking paningin." At kapag ating pinag-usapan ang Justification by faith, ibig natin sabihin na dinadala ito ng Dios sa ating kamalayan, upang sa gayon ay malaman natin ang Kanyang mapagpatawad na pagmamahal. Tayo ay walang madadala sa Kanya kundi ang ating mga kasalanan at pagkamakasalanan; sa ating pagtingin sa ating mga sarili kundi si Jesu Cristo lamang; Ang Dios ay dumarating sa evangelio at Siya ay nagsasalita ng mga salita ng pag-ibig. Sinasabi Niya, "Ikaw ay malinis na sa Aking paningin. Iniibig Kita." Hindi Niya nakikita ang mga kulubot at ang mga peklat ng kasalanan na nagpapa-pangit sa atin sa ating paningin. Kapag pinagmamasdan tayo ng Dios, nakikita Niya sa atin ang kagandahan ng isang kasintahang babae na nagbihis ng puting damit - ang puting damit ng pagkamatuwid ni Jesu Cristo. Ito ang tiyakang salita ng evangelio sa makasalanan na nalalaman ang kanyang kasalanan at lumalapit sa pagsisisi sa pamamagitan ni Cristo. "Ikaw ay nahugasan na. Ikaw ay may pagmamalaking lugar sa Aking puso. Iniibig Kita," sabi ng Dios sa nagsising makasalanan. Mula sa praktikal na pananaw, ito ay napakahalaga para sa atin. May matinding pagbibigay diin ngayon sa samahang-evangeliko kung paano mo ito madarama. Nadarama ng mga Cristiano ang lahat ng uri ng mga bagay. At ang katiyakan ng pagmamahal ng Dios ay akyat baba depende sa kung paano nila ito papakiramdaman. Kapag sila ay naghirap gumawa ng mga bagay na espiritual, maigi ang kanilang pakiramdam. Kapag dumadaan sila sa mga pagsubok at mga kaguluhan, pakiramdam nila wari'y hindi na sila mahal ng Dios. Subalit nakita mo ba, ang totoo, ang pagmamahal ng Dios at kung sino tayo sa mga mata ng Dios ay walang kinalaman sa mga bagay na iyon - walang kinalaman kung paano nating ito mararamdaman o ano ang ating nagawa. Sa 1 Corinto 6:11 si Pablo ay nagsasalita sa mga bagong mga mananampalataya, at sinabi niya sa kanila: "At ganyan ang mga ilan sa inyo" - mga mapakiapid, mananamba sa dios-diosan, mangangalunya, mga magnanakaw, mga sakim, mga manglalasing, mga mapagtungayaw, mga manglulupig, mga sodomita. Isipin mo kung ibabase nila ang pagmamahal ng Dios kung paano nila ito nadarama sa kanilang mga sarili at ano ang kanilang nakikita sa kanilang mga sarili at kung ano ang kanilang nagawa. Subalit hindi ito ang pundasyon para malaman mo ang pagmamahal ng Dios. Sa 1 Corinto 6:11 si Pablo ay nagpatuloy pa, "Nguni't binanal na kayo, nguni't inaring-ganap na kayo sa pangalan ng Panginoong Jesucristo, at sa Espiritu ng ating Dios." Sinasabi niya sa kanila, "Ang iyong pagtanggap, ang iyong kagandahan sa mga mata ng Dios - ang mga bagay na ito ay hindi dapat suriin ayon sa kung ano ang inyong nagawa o ano ang inyong pakiramdam. Subalit ginagawa ni Cristo ang Kanyang kasintahang babae na maganda. Kanyang ginagayakan siya ng Kanyang sariling pagkamatuwid. Hinuhugasan Niya siya ng Kanyang dugo." Gayon ang dapat mo paniwalaan. At ito ang magbibigay lakas sa iyo at lakas ng loob sa iyong pagdududa bilang isang Cristiano. Pagkatapos sa talatang 11, balikan natin ang Awit ng mga Awit, mayroong isa pang bagay na sinasabi si Solomon sa kanyang kasintahang babae. Sabi niya, "Igagawa ka namin ng mga gintong kuwintas, na may mga pilak na pahiyas." Sa mga talatang 9 at 10 nagsasalita siya para sa kanya sa kanyang puso - ng kung ano ang kanyang nagawa para sa kasintahan. At ngayon, sa talatang 11, nagpatuloy siya ng pagsasabi sa kanya kung ano ang hindi pa niya nagagawa para sa kanya sapagkat minamahal niya siya ng sobra. Nakita mo ba kung gaano niya ito pinahahalagahan siya. Idaragdag pa niya sa kanya ang kagandahan na may ginto "Ikaw ay maganda," sinasabi niya, "Subalit gagawin pa kitang mas maganda." Page 4 of 6
Ito ang ginawa ni Cristo na gawa ng pagpapabanal, na siyang pampaganda Niya para sa iglesia. Ayon sa Efeso 5:26 -27, pinapaging banal Niya ito at nililinis ng tubig sa pamamagitan ng salita - upang sa gayon "maiharap Niya sa Kanyang sarili ang maluwalhating iglesia, na walang dungis o kulubot o kahit ano pa mang bagay tulad nito; kundi ito ay maging banal at walang kapintasan." Ito ang layunin ni Cristo para sa Kanyang kasintahang babae at ng iglesia - upang maiharap siya ng walang dungis, walang kamalian sa presensya ng Kanyang kaluwalhatian, sa Ama, ng walang kulubot, walang mantsa. Kailangan natin ngayong maunawaan ang sanctification o pagpapabanal. May kinalaman ang Justification sa ating katayuan sa harapan ng Dios - ang kapatawaran ng ating mga kasalanan at ng pag-aalis ng kasalanan. Ang nangyari pagkatapos nito, kahit na ang ating mga kasalanan ay napatawad na, nananatili pa ring nakakapit sa atin ang likas nating pagkamakasalanan. Kailangang mabuhay tayo ng ganito. Kahit na ang ating mga kasalanan ay napatawad na, mayroon pa ring mga bunga ang kasalanan - ang peklat ng kasalanan ay nananatili sa ating buhay. Subalit layunin ni Cristo na alisin ang lahat ng ito. Ang peklat sa ating laman, ang mga bunga, ang mga bakas ng kasalanan - upang maibsan ng lahat ng ito. Ang kumpletong sanctification ang Kanyang layon. At sinimulan Niya ang proseso sa atin sa oras na tayo ay maikasal sa Kanya sa iyong regeneration o pagkabuhay-muli dahil sa Banal na Espiritu. Gagayakan Niya tayo. Hindi lamang Niya ilalagay ang Kanyang pagmamahal sa atin at sabihing, "Ikaw ay sa Akin, iibigin Kita kahit kayo ay mga makasalanan," kundi palagi Niyang sinasabi, "Gagawin Kitang mas higit na maganda. Bibigyan Kita ng alahas na maisusuot." Ang mga ito ang mga mabubuting gawa ng sanctification. Ibinibigay Niya sa atin ang mga alahas sa paligid ng ating leeg. Kaya ito ang magandang katotohanan sa mga talatang ito. Ipinapahayag ni Solomon ang kanyang pag-ibig sa kanyang nagdududang kasintahan. Subalit ang Awit ni Solomon ay sinasabi sa atin ang tungkol sa kung ano ang sinasabi ni Cristo sa evangelio sa Kanyang kasintahan, ang iglesia. Bago natin wakasan, mayroon pang isang relasyon na ating titingnan. Yaon ay ang panlupang relasyon ng pag-aasawa - hindi ni Solomon, kundi ng sa iyo at sa akin ngayon. Mga asawang lalaki, mahalin ninyo ang inyu-inyong mga asawang babae tulad ni Cristo din na nagmahal ng iglesia. Mga lalaki, at kinakausap ko rin ang aking sarili, ay madalas tayong nagiging manhid sa ating trato sa ating mga asawang babae, nagbibigay lamang ng maliit na panahon upang maunawaan ang kanilang buhay at mga interes. Maliit na panahon upang pakinggan ang mga may kinalaman sa kanilang mga sarili. Nagbibigay ng maliit na kaisipan upang mapasalamatan ang asawa na ibinigay sa atin. At maliit na pagsisikap upang mahalin sila tulad sa pagnanais niyang mahalin. Hindi ganito ang kaso ni Solomon dito. Sa tulad ni Solomon na abala sa mga gawain sa bansa, napapaligiran ng mga kalihim, isang lalaki na may malaking responsibilidad sa kanyang mga balikat, na gumagawa ng mga mahahalagang desisyon araw-araw na isa sa naghahari ng isang dakilang kaharian na umiral kailan pa man, subsob dahil sa kanyang gawain - mayroon pa ring panahon si Solomon para sa kanyang asawang babae. Panahon upang maging sensitibo sa kayang mga pangangailangan. Narito siya, kinuha mula sa kanyang pamilya at tahanan, inilagay sa isang bagong kapaligiran. Gaano kaya kadalas ito nararamdaman ng isang bagong kasal! At siya (lalaki) ay may panahon, nararamdaman niya ang kanyang responsibilidad sa kanya. Hindi siya napapahiya na sabihin sa asawang babae na mahal niya siya, at upang maglaan ng ilang sandali at ilang salapi upang kagayakan siya. Napakaraming mag-aasawang Cristiano ngayon ang kailangan ito: isang lalaki, isang asawang lalaki, na nagmahahal sa kanyang asawang babae bilang siya at kung sino siya, at nasasabi ito sa kanya. Page 5 of 6
Mga asawang lalaki, mahal mo ba ang iyong asawa? Ang Bagong Tipan ay nagsasalita na huwag maging magagalitin sa kaniya. Ikaw at ang iyong asawang babae ay may hindi napagkasunduang isang bagay. O siya (babae) ay nagsabi sa iyo ng maliit na detalye ng kanyang buhay. Ano ang iyong iniisip? O babae - nand'yan ka na naman! Ikaw ba ay nakikipagtalo sa kanya upang maipakita kung gaano siya walang kwenta? At ikaw (lalaki) ba ay gumagawa ng husto upang patunayang ikaw ay tama? O, mahal mo ba ang asawa mong babae? Binibigyan mo ba siya ng panahon, pang-unawa, ng lakas ng loob? Mga asawang lalaki, mahal mo ba ang iyong asawang babae? At pagkatapos, mga asawang lalaki, sinasabi mo ba sa iyong asawang babae na mahal mo siya? Gayon ang mayroon tayo sa paksang ito - mga salita ng pagmamahal para sa kasintahang babae, kapag kailangan niya ito. Sinasabi mo ba sa iyong asawang babae na mahal mo siya? Kapag siya ay mag pagdududa sa iyong pagmamahal dahil nagdududa siya sa halaga niya sa sarili, ipinapaalam mo ba sa kanya ang magandang lugar sa iyong puso? Kapag sinasabi niya (babae) na tila lahat ng kanyang mga ginagawa ay trabaho, trabaho, trabaho, at hindi masyadong napapansin at natutulungan, sinasabi mo ba kung gaano mo siya kamahal at pinahahalagahan? Mga asawang lalaki, hindi lamang ito tungkol sa romansa. Hindi ito tungkol lamang sa pag-ibig na pang kabataan. Kundi ng nag-uugnayan na pagmamahal mo sa iyong asawa. Ano kaya kung ikaw na Cristiano ay walang Biblia? Ano kaya kung hindi sinabi ni Cristo sa Kanyang kasintahang babae na minahal Niya siya? Nandoon ang pagkakapareho. Ayaw ba nating marinig ang mga salita ni Cristo ng pagmamahal at pagbibigay lakas-loob? Gaano pa kaya, nais marinig ng iyong asawang babae na minamahal mo siya! Mga asawang lalaki, sinasabi mo ba sa iyong asawang babae na minamahal mo siya? Pagkatapos mayroon pang isa pang bagay para sa mga asawang lalaki. Hinahayaan mo ba ang iyong asawang babae na maging tulad sa babae? Kinikilala ni Solomon ang kagandahan ng babae na kanyang kasintahan na ito ay mahalaga sa kanya. At binibigyan niya (Solomon) siya ng alahas at pabango. Hinahayaan niya na siya ay maging normal na babae - na magkaroon ng pagmamalaki sa kanyang kagandahan. Ikaw bilang lalaki ay tulad sa sasakyan o sa trak o sa gadgets o sa sports o sa outdoors. Hinayaan mo rin ba siya na maging babae? Oo, ang gawing dios ang kagandahan ay isang pagsamba sa dios-diosan at ito ay nagwawasak ng kagandahan. Subalit ang balewalain ang kagandahan at ang hamakin ang kagandahan ay ang paghamak din sa kagandahan ng pagkakalikha ng Dios sa mga babae. Paano sa isang Cristianong lalaki, isang Cristianong asawang lalaki, ang hawakan ang isang babae? Napakasimple, mga asawang lalaki: mahalin ang asawang babae. Maingat mo siyang ibigin. Mahalin mo siya ng di nagbabago. Mahalin mo sa pananalangin. Hubugin at palakasin siya. Maglingkod ka sa kanya. Maging kaibigan ka sa kanya. Pagandahin mo siya. Ayusan siya. Pakainin at kalingain siya, sa emosyon, sa espiritual, at sa pisikal. Maglaan ka ng panahon sa kanya. Nasain mo ang pinakamabuti para sa kanya. Ganito kasimple: mahalin mo siya (babae) tulad sa pagmamahal ni Cristo sa Kanyang kasintahang babae. Manalangin tayo. Ama, nagpapasalamat kami para sa pag-ibig sa amin ni Jesu Cristo bilang kaanib ng Kanyang kasintahang babae, at sa evangelio na naghahayag sa amin ng Kanyang pagmamahal sa amin at nag-gagayak sa amin na may kabanalan. Panginoon, makita nawa ito sa aming mga Cristianong buhay-pag-aasawa. Amen. Page 6 of 6